
Projekto
lyginamasis variantas

LIETUVOS RESPUBLIKOS 
TEISĖKŪROS PAGRINDŲ ĮSTATYMO NR. XI-2220 20 IR 244 STRAIPSNIŲ PAKEITIMO 
ĮSTATYMAS

2022 m.                            d. Nr.
Vilnius

1 straipsnis. 20 straipsnio pakeitimas
Pakeisti 20 straipsnio 3 dalį ir ją išdėstyti taip:
„3. Lietuvos Respublikos mokesčių įstatymai, nustatantys naujus mokesčius, naujus mokesčio tarifus, mokesčio lengvatas, sankcijas už mokesčių įstatymų pažeidimus arba iš esmės pakeičiantys apmokestinimo tam tikru mokesčiu tvarką ar apmokestinimo teisinio reglamentavimo bei taikymo principus, įsigalioja ne anksčiau kaip po šešių mėnesių nuo oficialaus paskelbimo dienos. Ši nuostata netaikoma su atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu susijusiems Lietuvos Respublikos mokesčių įstatymų pakeitimo (papildymo) įstatymams, teisės aktams, kuriais Lietuvos nacionalinė teisė derinama su Europos Sąjungos teise, taip pat Lietuvos Respublikos mokesčių įstatymams, reikalingiems susidarius išskirtinėms aplinkybėms, kaip jos apibrėžtos Lietuvos Respublikos fiskalinės sutarties įgyvendinimo konstituciniame įstatyme įsigalioja Lietuvos Respublikos mokesčių administravimo įstatymo nustatyta tvarka.“

2 straipsnis. 244 straipsnio pakeitimas 
Pakeisti 244 straipsnio 3 dalį ir ją išdėstyti taip: 
„3. Lietuvos Respublikos mokesčių įstatymams, nustatantiems naujus mokesčius, naujus mokesčio tarifus, mokesčio lengvatas, sankcijas už mokesčių įstatymų pažeidimus arba iš esmės pakeičiantiems apmokestinimo tam tikru mokesčiu tvarką ar apmokestinimo teisinio reglamentavimo bei taikymo principus, ir teisės Teisės aktams, keičiantiems ar nustatantiems naują ūkio subjektų veiklos ar jos priežiūros teisinį reguliavimą, kai tas teisinis reguliavimas arba jo pakeitimai reikalingi nepaprastosios padėties įvedimo tikslams pasiekti ar valstybės gynybai, kitoms gyvybiškai svarbioms valstybės funkcijoms mobilizacijos ar karo padėties metu atlikti, šio įstatymo 20 straipsnio 3 ir 4 dalyse dalyje nustatyti reikalavimai dėl teisės aktų įsigaliojimo netaikomi.“ 



Skelbiu šį Lietuvos Respublikos Seimo priimtą įstatymą.

